Першыя ўладальнікі Мсціжа са Слізнёў (ці то Мікалай, ці то яго сын Іосіф, таксама барысаўскі маршалак) пабудавалі тут грунтоўны палац. На жаль, не вядома аніводная выява ці фотаздымак гэтага будынка. Не маляваў яго Напалеон Орда, не апісваў у сваёй манаграфіі – Яўстафій Тышкевіч. Вядома толькі, што пабудаваны палац меў класіцыстычны выгляд і быў двухпавярховым. Пра апошняе гаварылі і дзве захаваўшыяся да Першай сусветнай вайны афіцынкі, якія калісьці знаходзіліся насупраць палаца. Апроч цэнтральнай брамы, якая часткова захавалася да на